stanford-oval/wikipedia huggingface dataset:
אור בקצה המגף
הערות שוליים

↑  חגית לבסקי, מבוא, לקראת חיים חדשים, הוצאת ספרים ע"ש י"ל מאגנס, האוניברסיטה העברית בירושלים, 2005, עמ' 1-2
1 2  החזרה לחיים במחנות העקורים, 1945-1956 – רטרוספקטיבה ויזואלית, באתר www.yadvashem.org
↑  מחנות העקורים וקיבוצי ההכשרה באיטליה אחרי המלחמה, באתר www.yadvashem.org
↑  "I campi Displaced Persons per profughi ebrei stranieri in Italia (1945-1950) - Storia e Futuro". Storia e Futuro (באיטלקית). 2013-10-09. נבדק ב-2017-05-19.
↑  Susanna Kokkonen, The jewish refugees in postwar italy,1945-1951. The way to eretz Israel., LAP LAMBERT Academic Publishing, 2011, עמ' 19-20
↑  Susanna Kokkonen, The jewish refugees in postwar italy,1945-1951. The way to eretz Israel., LAP LAMBERT Academic Publishing, 2011, עמ' 16
↑  Turin area, ORT and the Displaced Person Camps
↑  Susanna Kokkonen, The jewish refugees in postwar italy,1945-1951. The way to eretz Israel., LAP LAMBERT Academic Publishing, 2011, עמ' 73
↑   יאנוש קיאלה, השהות המוזרה, הנפלאה והקצרה של הפליטים היהודים באיטליה, באתר הארץ, 27 באפריל 2017
↑  susanna kokkonen, The jewish refugees in postwar italy,1945-1951 The way to eretz Israel, LAP LAMBERT Academic Publishing, 2011
↑  סינמטק | אור בקצה המגף/דוקאביב, באתר סינמטק
צילום פנורמה של לאוקה
צילום נוף של סנטה מריה די לאוקה
קמר מונומנט

| --- | --- |
רכס כרבולת, השוליים המזרחיים של הקמר, בתחתית התמונה הנהר סן חואן.
רכס כרבולת, השוליים המזרחיים של הקמר, בתחתית התמונה הנהר סן חואן.
 מידע כללי
 אורך הרכס:  160 קילומטרים
 קואורדינטות:  37°59′N 109°41′W﻿ / ﻿37.98°N 109.68°W﻿ / 37.98; -109.68
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קמר מונומנט(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קמר מונומנט(למפת יוטה רגילה) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח קמר מונומנט(למפת יוטה מוגדלת) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח קמר מונומנט
קמר מונומנט (באנגלית: Monument Upwarp) הוא מבנה גאולוגי השוכן בדרום מזרח מדינת יוטה, כ-18 קילומטרים מערבית לעיירה בלנדינג, בקרבה לאתר המכונה ארבע הפינות.
גאוגרפיה

קמר מונומנט הוא מבנה גאולוגי המהווה חלק מהאזור הפיזיוגרפי של רמת קולורדו. המבנה הוא קמר עצום שאורכו 160 קילומטרים. כיוון הקמר מצפון לדרום, הוא מתחיל מעט מדרום לאגן פרדוקס, צפונית למפגש הנהרות גרין וקולורדו ומתמשך דרומה כ-160 קילומטרים עד עמק המונומנטים בצפון אריזונה. השוליים המזרחיים והדרומיים מכונים "רכס הכרבולת" (Comb Ridge), מונוקלינה תלולה ששיפועה כ-50°. השוליים המערביים מוגדרים פחות, אזור של רמות וצוקים, שבהם השכבות משתפלות בזווית מתונה של בין 0.5° ל-2° עד מעבר לנהר הקולורדו. חלקו הצפוני של הקמר מכונה רכס אלק (Elk Ridge) ודרומית לו שוכנת רמת סיידר מסה (Cedar Mesa), רמה המשתרעת על שטח של כ-1,000 קילומטרים רבועים המגיעה לגובה של 2,000 מטרים. הקמר שוכן באזור מדברי ורובו צחיח.
בין אתרי הטבע השוכנים לאורך הקמר נמצאים: המונומנט הלאומי נצ'ורל ברידג'ס (Natural Bridges National Monument) השוכן בחלקו הצפוני של קמר מונומנט, קניון קטרקט של נהר הקולורדו שהתחתר בשוליים הצפון מערביים של הקמר, והפארק המדינתי גוזנקס, אזור בחלקו הדרומי של הקמר שבו הנהר סן חואן התחתר לעומק דרך השכבות השונות של הקמר והוא מתפתל דרך נפתולים רבים דמויי פרסת סוס והתפתלויות אחרות, לעיתים מתפתל עד כדי כך שאורכו מגיע ל-5 קילומטרים בקטע שאורכו בקו אווירי הוא קילומטר אחד. הנהר יצר קניונים בקמר שעומקם מגיע בין 450 ל-600 מטרים. אזור זה מכונה רכס ליים (Lime Ridge).
הקמר בנוי מאבן חול, דולומיט ואבן גיר שנדחפו כלפי מעלה במהלך האורוגנזה הלרמידית מתקופת הפלאוקן לפני בין 60 ל-40 מיליון שנים. מאז גרמו שיטפונות בזק נדירים אבל רבי עוצמה לסחיפה בסלעי משקע ויצרו עמקים, קניונים, נקיקים, הרי שולחן והרי כפתור (Butte).
גאולוגיה

קמר מונומנט נוצר כשסלעי משקע מעידן העל של הפרקמבריון שהיו קבורים עמוק מתחת לפני הקרקע עברו תהליך של העתק או שבירה במהלך האורוגנזה הלרמידית, לפני כ-60 מיליון שנים. סלעי תשתית אלו שמתחת לקמר של ימינו נעו כלפי מעלה יחסית לאזורים הסמוכים וגרמו לסלעי המשקע מעליהם להתקמט לצורה דמוית כיפה המכונה קמר. המבנה שנוצר כתוצאה מהליך זה דומה לערימה של שמיכות המונחות אחת על גבי השנייה כשהן מכסות קופסה.
מאז גרם כוח השחיקה התמידי של המים הזורמים לסחיפה של השכבות, ועקב כך נחשפו סלעים עתיקים יותר במרכז הקמר, והסלעים הצעירים יותר נחשפו סביב שולי הקמר. מרבית צורות הנוף המרשימות ביותר בנויות מסלעים עמידים יותר לסחיפה. הקימוט תלול הרבה יותר בשוליים המזרחיים של הקמר מאשר במערב, ושוליים מזרחיים אלו מכונים רכס כרבולת.
גיל הסלעים שנחשפו על פני השטח נע מתת-תור קרבון פנסילבני ועד תור הרביעון. סלעים מתור הקמבריון נתגלו בקידוחים שנעשו ברכס אלק ובסיידר מסה והם כוללים צפחה עשירה בביוטיט שמעליה שכבה בעובי 85 מטרים של אבן חול לבנה המכילה שברי קוורץ גדולים. מעליה שכבת אבן חול ואבן טין מעורבת בפצלים בעובי כ-75 מטרים ושכבות דקות של דולומיט בגוון שמנת. שכבות אלו מכונות "תצורת אופיר" (Ophir Formation). על בסיס שני הקידוחים ניתן לראות שהשכבות מהקמבריון שמעל לתצורת אופיר הולכות ונהיות צרות יותר מזרחה. בקידוח בסיידר מסה נמצא שכבה נוספת של דולומיט בעובי 9 מטרים בלבד, בעוד שבקידוח ברכס אלק נמצאה שכבה בעובי 180 מטרים דולומיט ואבן גיר חומים. מעליה שכבה בעובי 25 מטרים של דולומיט חום כהה עד שחור שייתכן שנוצרה באורדוביק. מעליה שוכנת "תצורת אלברט" (Elbert Formation) מהדבון, שכבות של אבן גיר חומה עד אפורה, דולומיט חום, אבן חול לבנה עד אדומה, ובקצה התצורה שכבת פצלים ירוקה.
הודות להתחרות הנהר סן חואן נחשפים בקניון הנהר סלעים מתקופת הקרבון פנסילבני, שהושקעו לפני 300 שנים בימים פנימיים רדודים. שכבות הסלע מתצורות הונקר טרייל (Honaker Trail Formation) ופרדוקס (Paradox Formation) כוללות שכבות מתחלפות בגוון אפור של אבן גיר ופצלים. באבן הגיר ניתן למצוא מאובנים של ברכיופודים וחבצלות ים.
מתור הפרם (בין לפני 290 ל-250 מיליון שנים) נחשפים שכבות סלע אדומות של תצורות הלגיטו (Halgaito Formation) ואבן חול סיידר מסה (Cedar Mesa Sandstone). שכבות אלו הושקעו במים מתוקים, בנחלים, אגמים ומישורי הצפה ומוצאים בהם מאובנים של זוחלים, ומחטניים.
מעל סלעי הפרם שוכנות שכבות סלע מתחלפות של אבן חול בעלת שיכוב צולב ופצלים אדומים מתור הטריאס ומתור היורה. שכבות מתחלפות אלו משקפות את חילופי האקלים בין אקלים מדברי צחיח לאקלים לח יותר. הדינוזאורים שגשגו בתקופה זו ואת מאובניהם אפשר למצוא בתצורת צ'ינלה, כמו גם עצים מאובנים וכמויות זעירות של אורניום.
הערות שוליים

↑  Geology of the Monument Upwarp
↑  The San Juan River Geology
גשר טבעי אובצ'ומו (Natural Bridge Owachomo), המונומנט הלאומי נצ'ורל ברידג'ס, בחלקו הצפון מערבי של הקמר
קניון ארץ' (Arch Canyon) בחלקו המערבי של הקמר
טוגו

ערך זה עוסק בטוגו, מדינה באפריקה. אם התכוונתם למשמעות אחרת, ראו .
טוגו (Togo), או בשמה הרשמי הרפובליקה הטוגולזית (בצרפתית: République Togolaise), היא מדינה במערב אפריקה. היא גובלת בגאנה במערב, בבנין במזרח ובבורקינה פאסו בצפון. בדרום נמצאת רצועת חוף קצרה באורך של כ-50 ק"מ עם מפרץ גינאה ובה נמצאת הבירה לומה. טוגו היא גם חברה בארגון לשיתוף פעולה אסלאמי.
מקור השם

בשנת 1884, כרת הגרמני גוסטב נכטיגל ברית עם ראש עיירה טוגוויל, ושמה של העיירה זו היה לשם הארץ כולה, לאחר שהייתה למושבה גרמנית. פירוש השם טוגו הוא: "מעבר לנהר" בשפת האווה – הקבוצה האתנית הגדולה בטוגו.
היסטוריה

מעט מאוד ידוע על תולדותיה של טוגו לפני חשיפתה למדינות המערב במאה ה-15, עת הגיעו לאזור חוקרים פורטוגזים שכן העמים שחיו בה קודם לכן לא ידעו קרוא וכתוב ולכן לא העלו על הכתב את תולדותיהם. מחקר אתנוגרפי מעלה כי שבטים שונים נדדו אל המדינה, אווה מניגריה ומבנין, מינה וגווין מגאנה.
היסטוריה > קולוניה אירופית

ספנים וחוקרי ארצות פורטוגזים הגיעו לאזור במאה ה-15 והחלו לסחור בעבדים מהאזור אל אירופה ולאחר מכן גם אל יבשת אמריקה. אחדים מן השבטים, ובראשם המינה, הפכו לסוכנים של סוחרים פורטוגזים, ונדדו ברחבי מערב אפריקה כדי לקנות עבדים משבט הקאביה ומאחרים.
במאה ה-18 טענה דנמרק לבעלות על טוגו, אולם ב-1884 חתמה האימפריה הגרמנית על הסכם עם מלך טוגו, מלפה השלישי, וטוגולנד הפכה למושבה גרמנית.
גרמניה תרמה להתקדמות המדעית במוצרי היצוא העיקריים של טוגו (קקאו, קפה וכותנה) ופיתחה את התשתיות לרמה הגבוהה ביותר באפריקה. ב-1914, כחלק מן המערכה במערב אפריקה במלחמת העולם הראשונה, כבשו את טוגולנד כוחות צרפת ובריטניה, אשר חילקו את המדינה ביניהן לאחר המלחמה לטוגולנד הבריטית (ממערב, כיום חלק מגאנה) וטוגולנד הצרפתית (ממזרח), שהפכה לטוגו.
היסטוריה > עצמאות מדינית

בתקופת הקולוניאליזם גדל שבט המינה מבחינה פוליטית וכלכלית הודות ליתרונו הגאוגרפי אשר כלל גישה לחופי המדינה, ושיתוף הפעולה הארוך עם אירופה. לעומתו, שבט האווה, אשר פוצל עם חלוקת טוגו, החל להתאגד משני הצדדים למען איחוד, בהנהגת מפלגת CUT (הוועד לאחדות טוגו) בראשות סילבנוס אולימפיו ואחרים. התקוות הללו נגוזו כאשר טוגו הבריטית הצביעה למען איחוד עם גאנה. בשנת 1956 השיגה טוגו אוטונומיה והוקמה ממשלה בראשות ניקולא גרוניצקי. בשנת 1958 זכתה בבחירות הכלליות מפלגת CUT ואולימפיו הפך לראש הממשלה. בהנהגתו טוגו הצרפתית השיגה עצמאות ב-27 באפריל 1960 תחת השם "רפובליקה טוגו". ב-1961 סילבנוס אולימפיו נבחר לנשיא הראשון של המדינה.
היסטוריה > התרחבות הכלכלה

היה זה שחרור חלקי בלבד, מפני שלמעשה נשארה טוגו תלויה בעיקר במעצמה הקולוניאלית לשעבר, צרפת. ריכוזיות המשטר החד מפלגתי שהנהיג סילבנוס אולימפיו עורר מורת רוח בקרב משכילים וצעירים רבים ובקרב הקבוצות האתניות מצפון המדינה שהרגישו מקופחות. בינואר 1963, בהפיכת בזק, נרצח הנשיא אולימפיו על ידי אנשי צבא, ומרבית שרי ממשלתו נאסרו. אולימפיו הוחלף על ידי יריבו גרוניצקי. בין שנות ה-60 המאוחרות לשנות ה-80, החלה צמיחה כלכלית, אשר נשענה בעיקר על מאגרי הפוספט שבמדינה. ניאסנגבה איאדמה, אשר החל לכהן כנשיא בשנת 67', ניסה להפוך את המדינה לגן-עדן לתיירים ומשקיעים, אולם המיתון של שנות ה-80 טפח על פניו והרס תוכניותיו כאשר מחירי הפוספט צנחו, ואיתם כלכלת טוגו.
בשנת 2004 הוכרז שטח של כ-500 קמ"ר באזור קוטמאקו כאתר מורשת עולמית.
היסטוריה > המאבק לדמוקרטיה

בתחילת שנות ה-90 החלה הקהילה הבינלאומית להפעיל לחץ על איאדמה לדמוקרטיזציה, גישה אותה דיכא ביד ברזל. פעילים פרו-דמוקרטים, בעיקר משבט מינה ואווה, דוכאו על ידי כוחות מזוינים אשר הרגו משתתפים בהפגנות במספר התנגשויות. אולם לבסוף הכריע זעמם של אנשי צרפת וטוגו את איאדמה, והוא נכנע. הוא נושל מכל סמכויותיו ונשאר נשיא רק בתוארו. במקומו נבחר ראש-ממשלה זמני לקחת פיקוד, אך בתוך חודשים ספורים מקום מושבו ושלטונו נהרסו על ידי ארטילריות של צבא איאדמה. התקריות האלימות נמשכו אל תוך 1993. התקפות טרור נגד העיתונות העצמאית וחיסולים פוליטיים הפכו עניין שבשגרה, בעוד המעבר המובטח לדמוקרטיה קפא על שמריו.
האופוזיציה המשיכה ליזום שביתות כלליות, אשר הובילו לעוד אלימות מצד הצבא ולהימלטותם של מאות ואלפי תושבי הדרום אל גאנה ובנין. תוך הפעלת איומים ומנגנון פוליטי חכם אשר פסל מפלגה אחת מן האופוזיציה, ולשנייה גרם לסרב להשתתף בבחירות – איאדמה זכה בבחירות לנשיאות בשנת 1993, ברוב של 96% מהקולות. בשנים הבאות איבדו מפלגות האופוזיציה מכוחן ואיאדמה חזר לשלוט באותה עוצמה כשלפני המשבר.
באוגוסט 1996 התפטר אדם קודג'ו, ראש ממשלת טוגו, ושר התכנון קוואסי קלוטסה מונה לראש הממשלה. איאדמה זכה לחמש שנות כהונה נוספות ביוני 1998 ברוב של 52%, וכמעט הובס על ידי גילקריסט אולימפיו, בנו של סילבנוס אולימפיו. מאוחר יותר התגלו הפרות זכויות אדם נרחבות במדינה.
ב-2002, במה שכינו המבקרים הפיכה חוקתית, הצביעה האספה הלאומית פה אחד לשינוי החוקה, ובכך אפשרה לאיאדמה להתמודד בשלישית בבחירות 2003. השינוי החוקתי הגביל את מוסד הנשיאות. בינתיים כשל ניסיונו של גילקריסט אולימפיוס להדיח את האדם אשר הפיל את אביו, כאשר נאסר עליו להתמודד עקב חוקי מסים טכניים. למרות טענות על הונאה בבחירות, זכה איאדמה ב-57% מן הקולות בבחירות 2003, אשר משקיפים מהאיחוד האפריקאי כינו בחירות חופשיות ושקופות. איאדמה מת בפברואר 2005. בעקבות פטירתו, המדינה נכנסה למשבר פוליטי חדש שנמשך מספר שנים. בשנים 2007–2008 התרחש תהליך של פיוס לאומי תוך שיתוף פעולה עם נציגת ארגון האומות המאוחדות במדינה, רוזין סורי-קוליבאלי. ב-2010 התקיימו בחירות דמוקרטיות לנשיא טוגו.
פוליטיקה, ממשל וצבא > השלטון

ב-1967 הודח נשיא טוגו, ניקולא גרוניצקי, בהפיכה צבאית ללא שפיכות דמים. בראש הקושרים עמד סגן-אלוף ניאסנגבה איאדמה שהפך למנהיג המשטר הצבאי של טוגו עד מותו בשנת 2005.
פוליטיקה, ממשל וצבא > דמוקרטיזציה

בתחילת שנות ה-90 אולץ איאדמה, באמצעות גל של שביתות והפגנות, לפתוח בתהליך מהוסס של דמוקרטיזציה, ומאז נמשך התהליך תוך מאבק מתמשך באופוזיציה, המלווה לפעמים באלימות.
פוליטיקה, ממשל וצבא > המנון

אחרי המהפך הדמוקרטי במדינה נקבע המנון חדש. ההמנון הישן שקבע אלפרד בורו, הנציג הגרמני בטוגו בזמן השלטון הגרמני על המדינה, הוחלף בשיר של הזמר הלאומי, Black Joe, ושמו "Sessime" או בטוגולזית "מהפכה".
פוליטיקה, ממשל וצבא > צבא

צבא טוגו, המאומן בידי גורמים ישראליים, נחשב לאחד הצבאות היעילים ביותר באזור.
מדיניות חוץ > יחסים עם ישראל

שר החוץ של טוגו החל מ-2015, פרופסור רוברט דוסיי, הוא תומך גדול של ישראל וביקר בה פעמים רבות.
כלכלה

כלכלת טוגו היא כלכלה מתפתחת. רוב התושבים מתפרנסים מחקלאות לצריכה עצמית. תעשייה מודרנית כמעט ואינה קיימת ומוצר היצוא העיקרי הוא פוספטים. הפוספטים בטוגו הם בעלי מינרלים בשיעור הגבוה בעולם.
ענפי החקלאות הם קקאו, קפה, בטטה, כותנה, דוחן, סורגום ואורז. ענפי התעשייה הם פוספטים, טקסטיל ועיבוד מזון.
פיתוח הכלכלה קשה והסיבות לכך הן מיעוט אדמה פורייה, שיעור נמוך של השכלה וריבוי טבעי גבוה.
לבירה לומה יש פוטנציאל להיות מרכז סחר בין-לאומי[דרוש מקור], אך הפוטנציאל אינו מנוצל וכיום הבירה היא מרכז הברחות, בעיקר לגאנה השכנה.
התוצר המקומי הגולמי מסתכם בכ-7.3 מיליארד דולר והתמ"ג לנפש: כ-1500 דולר. הצמיחה השנתית עומדת על כ-3.5% והאינפלציה על כ-2.5%. היבוא מסתכם בכ-450 מיליון דולר והיצוא בכ-336 מיליון דולר.
גאוגרפיה

הטריטוריה של טוגו היא צרה וארוכה והיא נמצאת בחלק המערבי של אפריקה ומצפון לקו המשווה. בדרום המדינה נמצא מפרץ בנין, במערב נמצאת גאנה, במזרח בנין ומצפון בורקינה פאסו.
המבנה הגאוגרפי הוא כדלקמן: בצפון המדינה ישנה סוואנה, במרכז טוגו ישנן גבעות רבות. הדרום מאופיין במישורים ורמות אשר מגיעות עד למישור החופי.
גאוגרפיה > מחוזות טוגו

טוגו מחולקת לחמישה מחוזות המכילים בסך הכול 30 נפות. המחוזות הם:
סאוואן
קארה
המרכז
פלאטו
מאריטים
דמוגרפיה

אוכלוסיית טוגו מונה כ-8.4 מיליון בני אדם. תוחלת החיים עומדת על כ-71.3 שנים בממוצע. שיעור הפריון עומד על 4.23 ילדים לאישה.
תושבי טוגו נחלקים ל-40 קבוצות אתניות. רוב התושבים חיים בדרום המדינה ומקיימים אורח חיים מסורתי. המשפחה היא בסיס החברה, ושבטיות והעדפת קרובים מכוונים את חיי היום יום.
43% מתושבי טוגו הם בני שבט האווה. 27% נוספים הם בני הקבייה. השאר הם: 16% גורמה, 3.8% קבו, 3.2% יורובה, 1% אירופים וסורים-לבנונים ו-6% אפריקאים אחרים.
החלוקה הדתית בטוגו היא: 44% נוצרים, 36% מאמינים באמונות שבטיות אפריקאיות(אנ'), 14% מוסלמים ו-6.2% מגדירים עצמם כלא דתיים.
לקריאה נוספת

אורן נהרי, אטלס אנציקלופדי של העולם, הוצאת מפה, 2005
לנדס אנד

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  50°04′04″N 5°42′55″W﻿ / ﻿50.067704°N 5.715222°W﻿ / 50.067704; -5.715222
 נתונים מדיניים
 מדינה:  הממלכה המאוחדת 
   לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי לנדס אנד
 
לנדס אנד (באנגלית: Land's End, בקורנית: Penn an Wlas או ''Pedn an Wlas, מילולית "סוף האדמה") הוא כף ואתר תיירות ונופש במערב קורנוול, באנגליה. הכף הוא הנקודה המערבית בחלק היבשתי של קורנוול ואנגליה. הוא חלק מחצי האי פנווית (Penwith) ושוכן כ-13 קילומטרים מערבית-דרומית מערבית לפנזנס (Penzance), נקודת ההתחלה והסיום של כביש A30.
הכף הם צוקים בגובה 60 מטרים מעל פני הים וביום בהיר ניתן לראות מהם את המגדלור Longships Lighthouse, המוצב מול החוף על האיונים הסלעיים המכונים איוני לונגשיפ (Longships), כ-2 קילומטרים מלנדס אנד. איונים אלו יחד עם השונית הסלעית המכונה "שונית שבעת הסלעים" (Seven Stones reef)‏, 24 קילומטרים מלנדס אנד, ואיי סילי, כ-45 קילומטרים דרומית מערבית ללנדס אנד, הם חלק מהארץ האבודה ליונסה (Lyonesse) המתוארת באגדות המלך ארתור.
ללנדס אנד יש משמעות מיוחדת משום שלעיתים קרובות משתמשים בו לקביעת מרחק. המרחק בין לנדס אנד לג'ון או גרואטס (John o' Groats, הנקודה הצפונית ביותר באי הבריטי) בסקוטלנד בנסיעה בכבישים הוא 1,346 קילומטרים, ונהוג לארגן לאורך קטע זה אירועי התרמה כדוגמת הליכה מקצה לקצה או מרוץ. ב-2012 שימש האתר נקודת הפתיחה למרוץ של הלפיד האולימפי באולימפיאדת לונדון.
הכף הוא שטח פרטי שעבר ידיים כמה פעמים ומ-1996 הוא בבעלות חברה בשם Heritage Great Britain PLC, שבבעלותה גם ג'ון או גרואטס. בשטח הכף יש פארק נושאי הכולל מתקני שעשועים לילדים, בית מלון, חנויות וספינות. פעמיים בשבוע באוגוסט מבוצע בשטח הכף בערב מופע זיקוקין די-נור הקרוי "קסם בשמים" ('Magic in the Skies') המלווה במוזיקה של המלחין הבריטי כריסטופר בונד וקריינות של השחקנית מרים מרגוליס.
בקרבת מקום יש שדה תעופה קטן (Land's End Airport) שממנו יוצאות טיסות לאיי סילי.
ארגון שימור הצמחייה הטבעית הבריטי Plantlife מגדיר את האזור הכולל את לנדס אנד כאזור צמחייה חשוב (Important Plant Area) בשל המינים הנדירים של צמחי הבר הגדלים בו.
גאולוגיה

סלעי הגרניט בלנדס אנד הם משני סוגים. בסמוך למלון הגרניט היא גסת גרגיר ובה פנוקריסטים גדולים של אורתוקלז, שלעיתים מגיעים לגודל של יותר מ-13 סנטימטרים. מצפון למלון באזור המבנה הקיצוני הקרוי "הבית הראשון והאחרון" (First and Last House), יש גרניט דקת גרגיר יותר ובה הפנוקריסטים קטנים יותר ושכיחים פחות, וניתן להבחין בין סוגי הגרניט השונים ממרחק משום שהבליה של הסוג השני יוצרת משטחים חלקים יותר. סלעי הגרניט מתוארכים לתור הפרם בין לפני 275 למ"ש ל-268 למ"ש.
אזור המגע בין פלוטון הגרניט לבין סלעי הסביבה שעברו התמרה נמצא בסמוך, והמגדלור Longships Lighthouse, המוצב מול החוף על האיונים הסלעיים המכונים איוני לונגשיפ (Longships), בנוי גם הוא על סלע סביבה.
הערות שוליים

↑  An English - Cornish Glossary in the Standard Written Form
↑  Land's End
↑  Country Rock, סלע היקפי
| --- | --- |
בקרת זהויות :  NLI: 987007553100805171  LCCN: sh85074387
משרד הבריאות

| --- | --- |


מטה משרד הבריאות, במגדלי הבירה בירושלים
 מידע כללי
 מדינה:  ישראל 
 תחום שיפוט:  ישראל ישראל
 תאריך הקמה:  1948
 ממשלה:   ממשלת ישראל
 שר:  אוריאל בוסו
 תאריך כניסה:  12 באוקטובר 2023
 מנכ"ל:  משה בר סימן טוב
 מטה מרכזי:  מגדלי הבירה בירושלים
 תקציב:  49.1 מיליארד ש"ח (2023)
 http://www.health.gov.il
 
משרד הבריאות הוא אחד ממשרדי הממשלה בישראל. אחראי על נושא הבריאות בישראל.
תחומי האחריות של המשרד הם:
אחריות על מערכת הבריאות בישראל, כולל בתי חולים, מרפאות, ומוסדות רפואיים אחרים.
בקרת ומניעת מחלות – אחריות על כלל הפעילות בתחום הבריאות בישראל, ובין היתר: רפואה מונעת, בריאות הציבור, בריאות הסביבה, בריאות תלמידים ועובדים, וקידום בריאות.
אחריות על רישוי מקצועות הבריאות, ופיקוח על העיסוק במקצועות אלה בישראל. עם בעלי המקצוע בתחום זה נמנים, בין היתר, רופאים, רופאי שיניים, אחיות, מיילדות, רוקחים, דיאטניות, מרפאים בעיסוק, פיזיותרפיסטים, פסיכולוגים, ועוד.
אחריות על פיקוח על פעילות קופות החולים לפי חוק ביטוח בריאות ממלכתי.
אחריות על נושאים נוספים כגון מחקרים רפואיים בבני אדם ובבעלי חיים, פיקוח על פעילות מגן דוד אדום, שותפות בפיקוח על נושאי איכות הסביבה יחד עם המשרד להגנת הסביבה, פיקוח על ייצור וייבוא מזון, תרופות וכדומה.
משרד הבריאות הוא המחזיק והמפעיל של בתי החולים הגדולים במדינה, ותקציבו הוא התקציב השלישי בגודלו בממשלה (לאחר משרד הביטחון ומשרד החינוך). למרות זאת, למשרד עוצמה בתוך הממשלה בגלל חברותו בארגון הבריאות העולמי ועקב ריבוי הבעיות וחוסר יכולת ממשית לעריכת שינויים משמעותיים וברי-מדידה בזמן קצר, בתחום הבריאות. תפקיד שר הבריאות אינו, בדרך כלל, תפקיד מבוקש, בין השאר בשל הקושי למנות בו מינויים פוליטיים. משרד הבריאות הוא אחד ממשרדי הממשלה היחידים שמנהלו הכללי מתמנה מתחום המקצוע הרלוונטי, רפואה. בדרך כלל התמנה המנכ"ל מבין מנהלי בתי החולים הממשלתיים, או קציני רפואה ראשיים לשעבר, אך בתחילת המאה ה-21 הפך התפקיד לפחות אטרקטיבי[דרוש מקור], ונוצר קושי למצוא מועמדים מתאימים המעוניינים בתפקיד.
היסטוריה

משרד הבריאות הוקם על בסיס מחלקת הבריאות של הוועד הלאומי. כבר באפריל 1948 נעשו הכנות להתחלת פעילות משרד הבריאות בתל אביב ב-15 במאי 1948.
תקציב

בשנת 2001 תקציב משרד הבריאות עמד על 13.1 מיליארד ש"ח. ב-2005 עלה ל-14.8 מיליארד, ב-2009 עלה ל-16.4 מיליארד ש"ח, ב-2015 עלה ל-27.8 מיליארד ש"ח וב-2020 הוא זינק ל-45.1 מיליארד ש"ח.
מבנה המשרד

מטה משרד הבריאות מחולק לחטיבות ואגפים העוסקים בקביעת מדיניות ביחס לנושאים השונים עליהם אחראי המשרד. כמו כן פועלות שבע לשכות בריאות מחוזיות ועוד כתשע לשכות נפתיות כיחידות שטח של המשרד, האחראיות על ביצוע תפקידי המשרד ברמה המקומית.
המשרד, כיחידות סמך, מספר בתי חולים כלליים, בתי חולים לחולי נפש ומרכזים גריאטריים. לשכות הבריאות מפעילות כיחידות סמך שלהן שירותים רפואיים בקהילה כגון תחנות לבריאות המשפחה, או תחנות אם וילד (טיפת חלב).
משרד הבריאות מספק שירותי בריאות לציבור באופן ישיר מכוח חוק ביטוח בריאות ממלכתי, בתחומי רפואת התלמיד, בריאות הנפש, רפואה מונעת, גריאטריה ורכישת מכשירי שיקום ועזרים לניידות. למשל, בפברואר 2020 הוקם מוקד טלפוני לגמילה מעישון. הוא איפשר לכל מעשן לפנות בחינם ובלי הפנייה, ולקבל סיוע מקצועי במשך 6 שבועות.
הבניין המרכזי של המשרד, בו יושבים שר הבריאות והנהלת המשרד, נמצא במגדלי הבירה בירושלים (לשם עבר במהלך שנת 2013 לאחר שהיה שנים רבות בשכונת סן סימון בעיר). יחידות ושלוחות של המשרד נמצאות במקומות רבים בארץ.
מבנה המשרד > המנהל הכללי (מנכ"ל)

אחראי על הסדרה, בקרה ופיקוח על מערכת הבריאות דרך מנהלי הרפואה, הסיעוד, בריאות הציבור, חטיבת הבריאות, פיקוח על קופות החולים וגופי המטה השונים של המשרד. אחראי על אספקת שירותי הבריאות שבאחריות המשרד ועל תפעול של בתי החולים בבעלות הממשלה.
מבנה המשרד > אגף רכש נכסים ולוגיסטיקה

מהווה גוף מקצועי, מרכזי בתחום הרכש וניהול הנכסים במערכת הבריאות הממשלתית, הפועל לטובת יישום מדיניות, ומקסום היתרון לגודל של המערכת הממשלתית והקניית כלים וגיבוש מדיניות רכש וניהול הנכסים לעוסקים בתחום.
מבנה המשרד > מינהל תכנון, פיתוח ובינוי מוסדות רפואה

פועל הן כגוף ביצוע המופקד על יישום תוכניות בנייה ותשתיות והן כגוף מטה המגבש תוכניות לפיתוח מערכת הבריאות, קביעת סטנדרטים, פרוגרמות, הנחיות תכנון ונוהלי תפעול ואחזקת מערכות אלקטרומכניות.
מבנה המשרד > חטיבת הבריאות

עוסקת בתיאום מדיניות מקצועית, קידום בריאות ורפואה מונעת מול הגורמים הרלוונטיים במשרד ומחוצה לו.
מבנה המשרד > חטיבת הבריאות > חטיבת הרפואה

גוף רגולטורי וקובע מדיניות שבמסגרת פעילותה, אחראית על קביעת סטנדרטים ומדיניות תוך ניהול בקרה ופיקוח על יישומם. מובילה תהליכים לשיפור השירות הרפואי לאזרח, איכות הטיפול וחיזוק הרפואה הציבורית.
מבנה המשרד > חטיבת הבריאות > אגף המידע

שותף בתכנון ובהקמת מערך המידע בתחום הבריאות, במטרה לסייע למקבלי ההחלטות במערכת הבריאות. אחריות זו כוללת ניהול מידע, איסוף מידע אמין, בקרה שוטפת על המידע, מיפוי המידע הקיים, תחקור המידע, איתור חריגים, הגדרות וחישוב מדדי בריאות, הפצת מידע ומענה שוטף לשאילתות.
מבנה המשרד > חטיבת הבריאות > אגף שעת חירום

אחראי על הערכות מערך האשפוז, הרפואה בקהילה ומגן דוד אדום לקליטה ולטיפול בנפגעים קונבנציונליים ובלתי קונבנציונליים, באירועים רבי-נפגעים בחיי יומיום ובעיתות מלחמה, תוך מתן טיפול רפואי נדרש לאוכלוסייה
מבנה המשרד > חטיבת הבריאות > הוועדה המייעצת לפי חוק ההיפנוזה

אמונה על יישום חוק השימוש בהיפנוזה, מתן מענה לפניות הציבור המעוניין לעבור טיפול בהיפנוזה, טיפול בפניות על הפרות לכאורה של חוק ותקנות ההיפנוזה, הפקת ימי עיון מטעם הוועדה המייעצת לפי חוק ההיפנוזה, בדיקה ואישור לביצוע מחקרים הכוללים היפנוזה, בדיקת מכונים המבקשים לקבל מעמד של מכון מוכר ללימודי היפנוזה, טיפול במורשים להפנוט החורגים מתחומי מומחיותם ואו המשתמשים בהיפנוזה בניגוד לחוק.
מבנה המשרד > האגף לרפואה כללית

האגף לרפואה כללית אחראי על פיקוח בקרה ורגולציה של מוסדות רפואיים.
מבנה המשרד > האגף לרפואה כללית > האגף לאפידמיולוגיה

אחראי על ריכוז וניתוח מידע אודות מחלות מחייבות הודעה, הפקת דוחות תקופתיים, כתיבה ועדכון תדריך החיסונים של משרד הבריאות, כתיבה ועדכון הנחיות ליוצאים לחו"ל, ריכוז וניתוח מידע אודות חיסונים ותופעות לואי מחיסונים, כתיבת הנחיות בהסתמך על מדיניות משרד הבריאות וגופים בינלאומיים, ייעוץ וסיוע בגיבוש מדיניות בנוגע למניעת מחלות זיהומיות וחשיפות וסיכונים סביבתיים, הנחית הצוותים האפידמיולוגיים בלשכות בריאות בחקירת התפרצויות של מחלות זיהומיות ואירועים בריאותיים חריגים, ביצוע סקרים ומחקרים מיוחדים, קשר עם ארגונים בינלאומיים.
מבנה המשרד > האגף לרפואה כללית > אגף גריאטריה

אחראי על קביעת מדיניות בטיפול בקשישים בכל המסגרות הטיפוליות ועל הטמעת הסטנדרטים שנקבעו, אחראית על מימון האשפוז הסיעודי על ידי המדינה ("קודים"), אחראית מקצועית על הגריאטריים המחוזיים ועל מנהלי בתי החולים הגריאטריים הממשלתיים, מנהלת את צוות האגף לגריאטריה.
מבנה המשרד > האגף לרפואה כללית > היחידה ארצית למכשירי שיקום וניידות

היחידה אחראית על קביעה ויישום מדיניות משרד הבריאות בתחום מכשירי השיקום והניידות, ניהול מקצועי ותקציבי של מערך העבודה השוטפת, פיקוח, בקרה והדרכה לעוסקים בתחום קביעת סטנדרטים ונהלים, התויות והנחיות מקצועיות, פיקוח ובקרה על ספקי השירות, קיום מערך הדרכה והשתלמויות לעוסקים בתחום, ביצוע תיקונים למכשירי שיקום וניידות, טיפול בפניות הציבור.
מבנה המשרד > האגף לרפואה כללית > מחלקה להתפתחות הילד ושיקומו

עוסקת בקביעת המדיניות והגישה המקצועית לילדים עם הפרעות התפתחותיות. אנשי המקצוע העוסקים בהתפתחות הילד הם מתחומים רבים: רפואה, מקצועות הבריאות, ועבודה סוציאלית.
מבנה המשרד > האגף לרפואה כללית > היחידה הוטרינרית

היחידה אחראית על יישום תוכנית הפיקוח בנושא בטיחות ואיכות המזון מן החי במסגרת שירות המזון הארצי, קביעת מדיניות וקידום חקיקה בנושא מזון מן החי לרבות למניעת העברת מחלות זואונוטיות מהמזון לבני אדם.